text: Opgivende røver varetægtsfængslet
  15 august 2015 kl. 11.43
  En 19-årig mand er blevet varetægtsfængslet efter er røveri mod Danske Bank i Vejen, som han opgav og stak af fra.
  En 19-årig mand er lørdag blevet varetægtsfængslet efter, at han fredag forsøgte at begå røveri mod Danske Banks filial i Nørregade i Vejen.
  Den 19-årige fortrød ellers det røveri, han var i færd med, og prøvede at stikke af. Bankens ansatte fulgte derefter efter røveren, som senere blev stoppet af politiets patrulje.
  Han er indtil videre varetægtsfængslet frem til d. 11. september.
  